মুসলমানদের প্রতিটি কাজই ইবাদতের অংশ। রাসূল (সা) তাঁর জীবদ্দশায় তা হাতে কলমে সাহাবীদেরকে শিক্ষা দিয়েছেন। আন্দোলনের কর্মীদের বাছাইয়ের ক্ষেত্রে সাধারণত তাদের বাহ্যিকভাবে যাচাইবাছাই করে মানোন্নয়ন করা হয়। এক্ষেত্রে যথেষ্ট ত্রুটি থেকে যেতে পারে। কারণ অনেকের অন্তর্গত বিষয়সমূহ অজানাই থেকে যায়, এ জন্য প্রয়োজন সাহচর্য। সাহচর্যের মাধ্যমেই কেবল আসল ও নকল ব্যক্তি বাছাই করা যায়। তাই আমলে গরমিল কোন কর্মী যাতে নেতৃত্বে আসতে না পারে দায়িত্বশীল পর্যায়ে কড়া নজরদারি অত্যাবশ্যক। এমন প্রকৃতির লোকেরা নিজের অজান্তে সংগঠনের বড় ধরনের ক্ষতি করে ফেলে।